Upute pacijenticama o prijenosu zametaka (ET-embryo transfer)

* Embrio (transfer (prijenos zametaka) obavlja se 2, 3 ili 5 dana nakon aspiracije oocita, odnosno oplodnje. Dan ET određuje se individualno, a ne generalizirano. Ne postoje dokazi da postoje prednosti ET petog dana (blastocista). Prenaša se jedan ili dva zametka. Ponekad i probni ET.
* ET se obavlja u operacijskoj dvorani, pacijentica ne mora biti na tašte. Češće savjetujemo pun mokraćni mjehur zbog uporabe abdominalnog UZV-a.
* ET se obavlja uz taktilni osjet kliničara ili uz pomoć UZV-a. Zahvat je bezbolan i bez traume. Važno je biti opušten (dopušten je Apaurin).
* ET traje 5-10 minuta, a nakon njega je dovoljno mirovanje u Poliklinici tek 15-30 minuta. Kasnije nije potrebno ležanje.
* Nakon ET pacijentica normalno živi, može raditi, a sve fizičke aktivnosti neka budu s 50% ranijeg intenziteta.
* izbjegavati zahtjevnu tjelovježbu - skakanje, nagle okrete, neprirodni položaj tijela (joga, pilates)
* izbjegavati dijagnostičke ili terapijske postupke koji mogu biti štetni (konzultirati Polikliniku)
* izbjegavati diferentne lijekove (konzultirati Polikliniku)
* izbjegavati spolne odnose 3-5 dana (bez konsenzusa)
* izbjegavati bolesne u okolini, stres , nerviranje, vruće kupke
  + Nužno je rabiti preporučene lijekove u otpusnom pismu
* ne prekidati dok ne konzultirate Polikliniku
* Vaginalni preparati progesterona (Crinone gel , Utrogestan) mogu biti povezani s
* bijeli iscjedak (curenje)- često
* lokalnom upalom-rjeđe- obavijestiti nas
* oskudnim krvarenjem- smeđi iscjedak (češće)

Čini se da su bolja iskustva s Cyclo-gestom.

Te pojave ne utječu na rezultat IVF-a.

* Ponekad savjetujemo i dodatne injekcije nakon transfera (Progesteron, Heparin i si.)
* Ne postoje dokazi da različiti dodaci oko ET (antibiotici, analgezija, kortikosteroidi i si.) pozitivno utječu na rezultate IVF-a
* Nakon ET 12 do 15 dana valja odrediti HCG u krvi ili urinu. Obavijestiti obavezno Polikliniku zbog daljnjih naputaka. Tada je razina HCG-a oko 100 IU/L, a udvostručuje se svakih 1,5-2,5 dana.
* Nakon ET pacijentice mogu koristiti:
* analgetike (najbolje paracetamol), kapi za nos
* svoju standardnu terapiju (raspraviti s liječnikom)
* cjepivo za gripu
* cjepivo za COVID-19 (Pfizer, Moderna)
* O svakoj promjeni stanja, novoj pojavi molimo konzultirati Polikliniku